Hajdarábad (mesto, Telangána)

Hajdarábad (iné prepisy pozri Hajdarábad; telucky హైదరాబాద్) je hlavné mesto indického štátu Telangána. Do roku 2014 bol hlavným mestom štátu Ándhrapradéš (ktorý do roku 2014 zahŕňal aj územie dnešnej Telangány), pričom v rokoch 2014 - 2016/2024 prechodne slúžil ako hlavné mesto Telangány i ÁndhrapradéšuNew state of Telangana is born in southern India. In: BBC, 2.6.2014. Dostupné online: http://www.bbc.com/news/world-asia-india-27658817Podľa Ándhrapradéšskeho reorganizačného aktu, časti 2, sekcie 5:(1) Odo dňa platnosti je Hajdarábad hlavným mestom štátu Ándhrapradéš a zároveň aj spoločným hlavným mestom pre štát Telangana na obdobie 10 rokov.(2) Po vypršaní obdobia 10 rokov sa Hajdarábad stane hlavným mestom Telangany a Ándrapradéš získa nové hlavné mesto.Dočasné spoločné hlavné mesto je definované jestvujúcou plochou zaznačenou ako Veľký Hajdarábad podľa dokumentu Hyderabad Municipal Corporation Act z roku 1955. Hoci počas prechodného obdobia používa zariadenia v Hajdarábade Ándrapradéš, zodpovednosť za každodennú správu mesta nesie Telangana. Mestskí poslanci sedia v zastupiteľstve Telangany (§ 3 a 18 (1) reorganizačného aktu)..

Mesto zaberá  na brehu rieky Musi a obýva ho približne 6,8 milióna obyvateľov. Spolu s metropolitnou oblasťou činí počet obyvateľov 7,75 milióna, čím sa zaraďuje Hajdarábad na 4. miesto najľudnatejších miest v Indii a 6. miesto, čo sa týka aglomerácií v krajine. Mesto sa rozkladá v zvlnenom hornatom teréne v okolí vodných nádrží – vrátane nádrže Hussain Sagar s menom zakladateľa mesta – na sever od mesta. Priemerná nadmorská výška činí 542 metrov nad morom.

Mesto bolo založené v roku 1591. Hajdarábad bol v minulosti centrum obchodu s perlami a diamantmi, a naďalej býva označovaný za Mesto perál. Mnohé z tradičných mestských bazárov – Laad Bazaar, Begum Bazaar či Sultan Bazaar – ostalo otvorených po stáročia. Industrializácia počas 20.storočia však zaujala mnohé významné indické priemyselné, výskumné a finančné inštitúcie, vrátane Bharat Heavy Electricals Limited, Národného geofyzikálneho výskumného inštitútu a Centra pre bunkovú a molekulárnu biológiu. Špeciálna ekonomická zóna zameraná na informačné technológie povzbudila firmy z Indie aj zahraničia usadiť sa v meste. Vznik farmaceutických a biotechnologických závodov v meste počas 90.rokov 20.storočia prisúdil mestu nový prívlastok "Genómové údolie".Shah, Barkha. Making of India's Genome Valley. In: Business Standard, 2.6.2006. Verzia z: 2015-07-06 Dostupné online z: http://www.business-standard.com/article/companies/making-of-india-s-genome-valley-106060201162_1.html Hajdarábad je s výnosmi 74 miliárd USD piatym najväčším prispievateľom do indického hrubého domáceho produktu. Mesto je vďaka teluckej kultúre druhým najväčším producentom indických filmov.

 Referencie 

Kategória:Mestá v Indii